Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: 6. számú melléklet a 9/1998. (II. 20.) BM rendelethez
Paragraph Index: 256

2. Szervezési, ügyviteli feladatok 2.1. A jegyzőkönyvek előállítása, eljuttatásuk a szavazókörökbe A jegyzőkönyvek központi előállítású nyomtatványok, melyeket a HVI-k — szavazókörönként, típusonként 3-3 példányban — a központi szállítódobozban kapnak meg a szavazás napját megelőző héten. A szavazóköri jegyzőkönyveken a megye neve és az országgyűlési egyéni választókerület sorszáma, a jelöltek és listák nevei és azonosítói nyomdailag előnyomottak. A nyomdából a TVI-kbe történő szállításért az OVI vezetője, a TVI-ből a HVI-khez történő szállításért, a jegyzőkönyvek tartalmi ellenőrzéséért a TVI vezetője felelős. Ellenőrzési szempontok: — a szállítódobozban a szavazókörnek megfelelő jegyzőkönyvek vannak-e, — a jegyzőkönyvek darabszáma, — az előnyomott adatok egyezősége. 2.2. A jegyzőkönyvek továbbításának, feldolgozásának megszervezése A jegyzőkönyvek továbbítását és feldolgozását a helyi adottságokra figyelemmel kell megszervezni. — A jegyzőkönyvek beszállítását a szavazókörökből — a többi választási irattal együtt — a HVI-k vezetője szervezi meg. A HVI vezetője dönt a helyi számítógépes rögzítő rendszer használatáról. — Az OEVI vezetője szervezi meg — a TVI vezetőjének döntésére is figyelemmel — az egyéni választókerületi szavazóköri jegyzőkönyvek ellenőrzését, feldolgozását és az OEVI-hez való beszállítását. — A TVI vezetője szervezi meg a területi választókerületi szavazóköri jegyzőkönyvek ellenőrzését, feldolgozását és székhelyére való beszállítását, valamint az illetékességi területén keletkezett valamennyi, az OVI-hoz felküldendő jegyzőkönyv továbbítását. Az egyes munkafázisokat úgy kell ütemezni, hogy a szavazást követő nap 18.00 óráig befejeződjék — a szavazóköri jegyzőkönyvek jogi ellenőrzése, — a szavazóköri jegyzőkönyvek számítógépes feldolgozása, — a hibás szavazóköri jegyzőkönyvek javítása. Biztosítani kell, hogy az említett 18.00 órás határidőig — az illetékes választási bizottság igénye szerint a szavazóköri jegyzőkönyveken szereplő és a számítógépes rendszer által feldolgozott adatok összevetésére sor kerülhessen, — az illetékes választási bizottság megállapíthassa a választókerületi eredményt, — elkészülhessen a választási eredményt tartalmazó jegyzőkönyv az összes alaki követelményével együtt, — az összesítő jegyzőkönyvet az illetékes választási iroda számítógépen feldolgozhassa. 1998/11. szám A TVI és az OEVI vezetője megszervezi a szavazóköri jegyzőkönyvek fogadását, jogi ellenőrzését, számítógépes feldolgozását, a jogi vagy számszaki okból hibás jegyzőkönyvek javíttatását az SZSZB-kkel. A jegyzőkönyveket és más bizonylatokat kísérőjegyzékkel együtt kell szállítani és átvételi elismervénnyel átvenni. Az egyéni választókerületi szavazóköri jegyzőkönyvek továbbításának és feldolgozásának megszervezésénél az OEVI vezetője két megoldás között választhat: — valamennyi szavazóköri jegyzőkönyvet a székhelyén működő számítógépes rendszerrel az OEVI dolgozza fel, a jegyzőkönyvek beszállításáról intézkedik, vagy — a választókerületben működő helyi rögzítő rendszerekkel dolgoztatja fel az általa megadott határidőig elkészült szavazóköri jegyzőkönyveket, majd — szükség esetén — az OEVI fejezi be a szavazóköri jegyzőkönyvek gépre vitelét, s ehhez igazodva szervezi meg a feldolgozott adatok és a szavazóköri jegyzőkönyvek szállítását. Az OEVI vezetője az OEVB-vel előzetesen egyezteti, hogy az OEVB milyen időpontban kívánja megállapítani a választókerületi eredményt, s a feldolgozási, adattovábbítási módokat és határidőket ezzel összhangban alakítja ki. A kidolgozott ütemtervet a TVI-vel egyezteti az egyéni és listás szavazóköri jegyzőkönyvek szállításának összehangolása céljából. A TVI vezetője a területi választókerületi szavazóköri jegyzőkönyvek feldolgozását, továbbítását két fő módszer szerint határozhatja meg: — A listás szavazóköri jegyzőkönyvek feldolgozását az egyéni választókerületi szavazóköri jegyzőkönyvek feldolgozásával analóg módon szervezi meg, tehát az adatbevitelt az OEVK-kban működő, valamint a helyi rögzítő rendszerekkel végezteti el. E megoldás előnye, hogy a számszaki hibás jegyzőkönyvek kiszűrése a keletkezési helyükhöz viszonylag közeli helyen és időpontban, tehát nagyobb hatékonysággal szervezhető meg. Ilyen esetben a jegyzőkönyvek első jogi ellenőrzését is az OEVI-ben célszerű megoldani a TVI egy munkatársának helyszínre küldésével. A szavazóköri jegyzőkönyvek szállítását ennek megfelelően szabályozza. — A területi választókerületi szavazóköri jegyzőkönyveket székhelyére szállíttatja olyan ütemezésben, hogy a TVI az előírt határidőig valamennyi szavazóköri jegyzőkönyvet jogilag ellenőrizhessen, számítógéppel fel tudjon dolgozni, a hibásnak bizonyult jegyzőkönyveket az SZSZB-kkel javíttatni tudja. A területi választókerületi szavazóköri jegyzőkönyvek TVI-hez szállítását a helyi adottságokra figyelemmel az OEVK-n keresztül vagy közvetlenül is meg lehet szervezni. A TVI vezetője az TVB-vel előzetesen egyezteti, hogy a TVB milyen időpontban kívánja a választókerületi eredményt megállapítani, s a feldolgozási, adattovábbítási módokat és határidőket ezzel összhangban alakítja ki. A TVI vezetője szervezi meg a szavazóköri és összesítő jegyzőkönyvek OVI-hoz történő szállítását. A választáson induló jelöltek, listák körében beálló változásokat (pl. kiesés), a választókerületi összesítő jegyzőkönyveket az illetékes választási iroda a helyszínen haladéktalanul feldolgozza.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes